《大风寒微晴》
元代·方回

穷旅宽愁思，严寒作淡晴。
终须开日色，何可欠风声。
地白犹含冻，天青渐放明。
吴门稍和暖，应有故人迎。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。